कांग्रेस विधायक की टिप्पणी- कलेक्टर हिरोइन हैं, सुंदर दिखती हैं, काम नहीं करतीं

रायपुर। छत्तीसगढ़के एक कांग्रेस विधायक ने अपने जिले की महिला कलेक्टर पर आपत्तिजनक बयान दिया है। सीतापुर के विधायक अमरजीत भगत ने सरगुजा कलेक्टर के बारे में कहा कि वह हिरोइन हैं लेकिन काम नहीं करतीं। इस बयान से नाराज कुछ लोगों ने थाने में विधायक के खिलाफ शनिवार को लिखित शिकायत की। ये कहा था विधायक ने...



- विधायक ने यह आपत्तिजनक बयान शुक्रवार को तब दिया जब एरिया की प्रॉब्लम्स को लेकर चक्काजाम किया जा रहा था।

- इस दौरान भाषण देते हुए उन्होंने कहा, "कलेक्टर सुंदर हैं, हिरोइन हैं, किसी की सुनतीं नहीं, बस अपने मन की करती हैं।"

मंत्री पर भी की आपत्तिजनक टिप्पणी

- इतना ही नहीं, भगत ने प्रदेश के आदिम जाति विकास मंत्री केदार कश्यप के बारे में भी आपत्तिजनक कमेंट करते हुए उन्हें 'पागल' करार दिया।

- भगत ने कहा, "कुछ दिनों पहले यहां एक आदिवासी विभाग के विधायक आए थे। मेरी उम्र 48 साल हो चुकी है और मैंने आज तक उनकी तरह पागल मंत्री नहीं देखा है।"

एफआईआर की मांग

- सरगुजा कलेक्टर का नाम लेकर दिए गए बयान से नाराज जिला पंचायत उपाध्यक्ष प्रभात खलखो और पूर्व विधायक गोपाल राम के नेतृत्व में कई लोगों ने शनिवार को थाना प्रभारी को ज्ञापन सौंपते हुए विधायक के खिलाफ एफआईआर की मांग की है।

आगे की स्लाइड्स पर देखें विधायक अमरजीत भगत व रितु सेन की फोटोज...